ભૂકંપના કારણે પાકિસ્તાનના ઉત્તર પશ્ચિમી શહેર પેશાવરમાં સૌથી વધારે નુકસાન થયુ છે. અસરગ્રસ્ત વિસ્તારમાં બચાવ અને રાહત કામગીરી ચાલી રહી છે. ઇમરજન્સી બચાવ ટીમના પ્રવકતા બિલાલ અહેમદે કહ્યુ છે કે શહેરમાં ભૂકંપના કારણે અનેક જગ્યાએ ઇમારત ધરાશાયી થઇ ગઇ છે. જેના લાકારણે ૧૦૦ લોકો ઘાયલ થયા છે. તબીબો અને બચાવ ટુકડીના લોકોએ કહ્યુ છે કે ૪૦થી વધારે લોકો ઘાયલ થયા છે. પાકિસ્તાનમાં આશરે ૫૯ સેકન્ડ સુધી આંચકાની અસર રહી હતી.